อายุความมีไว้ทำไม
อายุความในประเทศต่างๆ ในโลก แบ่งออกเป็น 2 กลุ่ม

1. ประเทศที่มีกฎหมายอายุความ กฎหมายจะกำหนดเวลาไว้ จะมากน้อย แล้วแต่โทษว่าจะหนักหรือเบา เจ้าหน้าที่ของรัฐจะต้องหาตัวคนทำผิดมาดำเนินคดีให้เสร็จสิ้นภายในกำหนดเวลา ถ้าหนีไปจนเลยเวลาแล้ว ห้ามดำเนินคดี เพราะขาดอายุความ วัตถุประสงค์ของประเทศที่ให้มีอายุความ เพราะเชื่อว่าการพิสูจน์ความจริงต้องรีบทำให้เร็วที่สุด ในขณะที่พยานหลักฐานยังสดและใหม่ เพราะโอกาสที่ศาลจะตัดผิดพลาดคลาดเคลื่อนจะมีน้อย ยิ่งทิ้งเวลาไว้นานเท่าใดหลักฐานจะยิ่งสูญหายไป โอกาสที่ศาลจะตัดสินยกฟ้อง หรือผิดพลาดก็มีมากขึ้นไปด้วย เพื่อเร่งรัดให้ตำรวจเร่งจับกุมคนร้ายและเร่งรัดให้อัยการรีบฟ้อง..จึงจำเป็นต้องมีอายุความ

2. ประเทศที่มีอายุความเฉพาะในความผิดเล็กน้อย แต่ไม่มีอายุความในความผิดร้ายแรง เช่น ฆ่าคนตาย ทุจริตคอร์รัปชั่น ฟอกเงิน หรือข่มขืนเด็ก นั้น ไม่ควรมีอายุความ และไม่ว่าเวลาจะผ่านไปนานแค่ไหนก็ตาม ถ้าหลบหนีก็ต้องหนีตลอดชีวิต แม้จะหนีไปต่างประเทศหลายปี ถ้ากลับมา ก็จะต้องถูกดำเนินคดี .เนื่องจากประเทศกลุ่มนี้ เชื่อว่าคนทำผิด จะอ้างเวลาที่ผ่านไป เพื่อให้ตนรอดพ้นจากการรับโทษไม่ได้ 
ข้อดีของการมีอายุความ คือ คนทำผิดถูกติดตามจับกุมมาลงโทษภายในเวลาไม่นาน
ข้อเสียของการมีอายุความ คือ ถ้าจับไม่ได้คนร้ายจะอ้างอายุความเพื่อหนีความยุติธรรมได้
ข้อดีของการไม่มีอายุความ คือ แม้ฟ้าถล่มทลาย เวลาเนิ่นนานแค่ไหนคนผิดต้องถูกลงโทษในที่สุด เหมาะสมกับประเทศที่มีระบบสืบสวนสอบสวนที่จริงจัง คือ ไม่ต้องเร่ง ก็ทำเร็วอยู่แล้ว
ข้อเสียของการไม่มีอายุความ คือ พยานหลักฐานอาจสูญหายไปตามกาลเวลา เจ้าหน้าที่ของรัฐอาจไม่ติดตามตัวคนร้าย อย่างจริงจัง โดยอ้างว่า ไม่ต้องรีบ คดีไม่มีอายุความนกระทั่งพยานสูญหายหมด จึงค่อยจับกุมฟ้องร้อง เพราะรู้อยู่แล้วว่า ที่สุดศาลต้องยกฟ้องเพราะขาดพยานหลักฐาน
3.ประมวลกฎหมายแพ่งและพาณิชย์,2.ประมวลกฎหมายอาญา,5.ประมวลกฎหมายวิธีพิจาณาความอาญา(วิอาญา),4.ประมวลกฎหมายวิธีพิจารณาความแพ่งฯ(วิแพ่ง)